stanford-oval/wikipedia huggingface dataset:
חשמלן נמרי

| חשמלן נמרי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: חשמלנאים
משפחה:: חשמלניים
סוג:: חשמלן
מין:: חשמלן נמרי
שם מדעי
 Torpedo panthera ‏אולפרס, 1831
תחום תפוצה

חשמלן נמרי או חשמלן מנומר (שם מדעי: Torpedo panthera) הוא בטאי ממשפחת החשמלניים. הוא חי בים האדום והאוקיינוס ההודי, ויש לו מספר תת-מינים. הוא מגיע לאורך של כמטר אחד, ומשתמש בתהודה חשמלית על מנת לבנות תמונה של סביבתו הקרובה (בדומה לבטאים האחרים כגון המסורן הירוק), אך בניגוד לבטאים אחרים הוא מהמם את טרפו באמצעות מכת חשמל ואז אוכל אותו.
הערות שוליים

↑  חשמלן נמרי באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
טיפולי לייזר

טיפולי לייזר הוא שם כללי למספר סוגים של טיפול רפואי בתופעות ומחלות באמצעות לייזר. בין הטיפולים בלייזר: טיפול במספר מחלות עיניים, שיוף קרנית העין כדי למנוע צורך במשקפיים, הקלה על בעיות עור מסוימות והסרת שיער מהגוף. המשותף לטיפולים השונים הוא היכולת לבצע את הטיפול ללא הרדמה ובאמצעים שאינם חודרניים (בלייזר משתמשים גם בניתוחים חודרניים אך ערך זה אינו מכסה ניתוחים כאלה).
מכשיר לייזר "שרפלאן" לכירורגיית לייזר

פרופ' אייזיק קפלן בשותפות עם המהנדס עוזי שרון פיתח בשנת 1972 את מכשיר לייזר "שרפלאן" לכירורגית לייזר. מכשיר הלייזר הראשון בעולם המחליף את אזמל הניתוח במקרים רבים.
PDT

Photo dynamic therapy – לטיפול בסרטן עור או לטיפול בניוון מקולרי. הטיפול מאפשר הרס תאים מסוימים ברקמה החולה על ידי החדרת חומר לתאים החולים באופן סלקטיבי והפעלת החומר המוחדר על ידי הארה בלייזר של האזור הנגוע. אור הלייזר נבלע בתאים שבהם נמצא החומר. החומר פולט אנרגיה הגורמת לפירוק מולקולות חמצן שבתאים לרדיקלים חופשיים של חמצן. רדיקלים אלה פעילים מאוד והם הורסים את התאים בסביבתם. הודות ליכולת למקד את קרן הלייזר וליכולת לברור את התאים אליהם מגיע החומר הפעיל, ניתן למזער את הפגיעה בתאים בריאים מסביב לתאים החולים.
SLT

Selective Laser Trabeculoplasty היא שיטת טיפול חדשנית בגלאוקומה מסוג זווית רחבה (open-angle glaucoma) באמצעות לייזר Nd:YAG. הטיפול מבוסס על עיקרון של הרס סלקטיבי ונקודתי של תאים או רקמות (Selective Photothermolysis). בטיפול משתמשים בלייזר באורך גל של 532 ננומטר, שכל פולס שלו נמשך כ-3 ננו-שניות. האנרגיה היוצאת מן הלייזר נבלעת אך ורק בגרגרי המלנין המצויים בתאי מערכת הטרבקולום (Trabecular Meshwork) המרפדים את נקודת הזווית של הלשכה הקדמית של העין. ההרס הנקודתי של אותם תאים מוביל לשחרור החלבון ציטוקין, התורם לגיוס תאי דם לבנים מסוג מקרופאג' ש"מנקים" את אזור הטרבקולום ומאפשרים זרימה חלקה יותר של הנוזל המיימי (Aqueous Humor) אל מחוץ ללשכה הקדמית. כפועל יוצא, יורד הלחץ התוך-עיני שבמרבית המקרים הוא האחראי לנזק הנגרם במחלת הגלאוקומה.
צריבה בלייזר

במחלות עיניים מסוימות, למשל היפרדות רשתית, משתמשים בלייזר "לרתך" את הרשתית לחלק האחורי של גלגל העין, על ידי מיקוד הקרן באוסף של נקודות בהיקף הפוביאה כך שהפגיעה בראייה היא מינימלית. החום הרב שנוצר בצריבה אוטם את כלי הדם ומונע דימום מנקודות הצריבה.
ארביום יאג (Er:YAG)

שימוש קליני בשיניים בעזרת סוג מסיום של לייזר, קרן הלייזר מאדה את הרקמה הפגועה ביעילות ללא מגע פיזי, משאירה את האזור המטופל מחוטא ומאפשרת דיוק רב בהרבה מהמקובל בעבודה עם מקדח. רופאי שיניים העושים שימוש מושכל בטכנולוגיית הלייזר ובחומרי שיחזור חדישים מסוגלים לבצע טיפולים שמרניים יותר, אסתטיים יותר ואף למנוע טיפולי שורש אשר קודם היו הכרח. בעזרת לייזר מבוצעים היום טיפולים ללא צורך בזריקת הרדמה, זמן הטיפול מתקצר משמעותית וניתן לבצע מספר טיפולים רב יותר בזמן נתון בחלקים שונים של חלל הפה ובכך לחסוך זמן יקר של המטופל ושל הרופא.
ראו גם

ניתוח לתיקון הראייה בלייזר
תרפיה בלייזר רך
הערות שוליים

↑  ריינגולד, אוריאל: הלייזר של עוזי, "הארץ", 10.5.1973 ע' 14
↑  פרופ' יצחק קפלן פעל כיועץ לשימוש בלייזר לצרכים רפואיים. שמו של המכשיר נקרא על שם השניים: שרון-קפלן
↑  Isaac Kaplan and Uzi Sharon: CURRENT LASER SURGERY, Annals of the New York Academy of SciencesVolume 267, Issue 1, Article first published online: 16 DEC 2006
↑  ISAAC KAPLAN, RALPH GER’ and UZI SHARON: THE CARBON DIOXIDE LASER IN PLASTIC SURGERY: British Journal of Plastic Surgery (1973), 26, 359–362
↑  KAPLAN, I., SHARON, U, and GER, R. (1973). “The carbon dioxide laser in clinical surgery”. In Laser applicarions in medicine and biology Vol. 2, Plenum Press, N.Y., ed. By Wolbarsht, M.
טיפול PDT עם לייזר
טניס שולחן בישראל

רוב אגודות טניס השולחן הפועלות בישראל מרכזות ספורטאים חובבים. מדי שנה מקיים "איגוד טניס השולחן בישראל" את אליפות ישראל, בה לוקחים חלק כל שחקני הענף הפעילים, מילדים ועד בוגרים.
בשנים האחרונות, מעניק האיגוד כבוד לשגריר קוריאה הדרומית בישראל, המחזיק בתעודות שיפוט טניס-שולחן בינלאומית, ומאפשר לו לשמש כשופט במשחק גמר הגברים של אליפות ישראל.
אלופי ישראל > רשימת כל אלופי ישראל

| שנה | שם האלופה | שם האלוף |
| --- | --- | --- |
| 2024 | אלינור דוידוב | נתנאל אברמוב |
| 2023 | כרמית דור | יניב שרון |
| 2022 | כרמית דור | עמרי בן ארי |
| 2021 | כרמית דור | יונתן שוסטרמן |
2020: לא נערך עקב נגיף קורונה
| 2019 | ניקול טרוסמן | מיכאל טאובר |
| 2018 | ניקול טרוסמן | עמרי בן ארי |
| 2017 | ניקול טרוסמן | עמרי בן ארי |
| 2016 | נטלי רובמן | יניב שרון |
| 2015 | ניקול טרוסמן | עמרי בן ארי |
| 2014 | ניקול טרוסמן | שמעון רבינוביץ' |
| 2013 | ניקול טרוסמן | גיא אלנסקי |
| 2012 | נטלי רובמן | שמעון רבינוביץ' |
| 2011 | ניקול טרוסמן | עמרי בן ארי |
| 2010 | עינת עמר | איסק אברמוב |
| 2009 | דנה ספורטה | רון דוידוביץ' |
| 2008 | מרינה קרבצ'נקו | איסק אברמוב |
| 2007 | עינת עמר | יניב שרון |
| 2006 | אולגה פריטולו | יניב שרון |
| 2005 | אולגה פריטולו | אוהד פניאל |
| 2004 | מרינה קרבצ'נקו | איסק אברמוב |
| 2003 | מרינה קרבצ'נקו | יניב שרון |
| 2002 | מרינה קרבצ'נקו | גיא אלנסקי |
| 2001 | מרינה קרבצ'נקו | יניב שרון |
| 2000 | מרינה קרבצ'נקו | יניב שרון |
| 1999 | מרינה קרבצ'נקו | שמעון רבינוביץ' |
| 1998 | מרינה קרבצ'נקו | שמעון קלברס |
| 1997 | מרינה קרבצ'נקו | איסק אברמוב |
| 1996 | טטיאנה שטופבלט | איסק אברמוב |
| 1995 | בלה שמוקלר | איסק אברמוב |
| 1994 | טטיאנה שטופבלט | יוסי בוגן |
| 1993 | שרית חוזה | יוסי בוגן |
| 1992 | טטיאנה שטופבלט | מיקי קידר |
| 1991 | טטיאנה שטופבלט | בוריס רוזנברג |
| 1990 | שרית חוזה | גיא בסיס |
| 1989 | הדס גולדקרנץ | דרור פולק |
| 1988 | ריקי צרנינסקי | יוסי בוגן |
| 1987 | איריס שטיין | יוסי בוגן |
| 1986 | איריס שטיין | יוסי בוגן |
| 1985 | איריס שטיין | יוסי בוגן |
| 1984 | איריס שטיין | דרור פולק |
| 1983 | איריס שטיין | יוסי בוגן |
| 1982 | איריס שטיין | יוסי בוגן |
1981: לא נערך עקב מבצע שלום הגליל
| 1980 | לאה הרשקוביץ | דרור פולק |
| 1979 | איריס שטיין | דרור פולק |
| 1978 | איריס שטיין | דרור פולק |
| 1977 | איריס שטיין | מנחם שטיין |
| 1976 | איריס שטיין | דרור פולק |
| 1975 | רוזה זיכרמן | דרור פולק |
| 1974 | רוזה זיכרמן | מנחם שטיין |
1973: לא נערך עקב מלחמת יום כיפור
| 1972 | צילה טיילר | פאול פסטרנק |
| 1971 | צילה טיילר | מנחם שטיין |
| 1970 | שרה אידלס | צבי זכריאס |
| 1969 | תלמה סטקלוב | צבי זכריאס |
| 1968 | יהודית אקרמן | פאול פסטרנק |
| 1967 | חוה כספי | יוסף ישועה |
| 1966 | יהודית אקרמן | פאול פסטרנק |
| 1965 | יהודית אקרמן | יוסף ישועה |
| 1964 | יהודית אקרמן | יוסף ישועה |
| 1963 | יהודית אקרמן | יוסף ישועה |
| 1962 | אנג'ליקה רוזיאנו | חיים אדלשטיין |
| 1961 | אנג'ליקה רוזיאנו | יוסף ישועה |
| 1960 | תלמה גלאוברט | יוסף ישועה |
| 1959 | הלנה לייטמן | שמחה פינקלשטיין |
| 1958 | תלמה גלאוברט | יוסף ישועה |
| 1957 | עליזה לייפניק | שמחה פינקלשטיין |
| 1956 | חוה אוסטרייכר-אלון | שמחה פינקלשטיין |
| 1955 | עליזה לייפניק | שמחה פינקלשטיין |
| 1954 | עליזה לייפניק | שמחה פינקלשטיין |
| 1953 | חוה אוסטרייכר-אלון | שמחה פינקלשטיין |
הערות שוליים

↑  רשימת כל אלופות ישראל בטניס שולחן, באתר איגוד טניס שולחן בישראל
↑  רשימת כל אלופי ישראל בטניס שולחן, באתר איגוד טניס שולחן בישראל
1 2  ניהול תחרויות טניס השולחן בישראל - אליפות ישראל 2023, באתר www.tttm.co.il
↑  ניהול תחרויות טניס השולחן בישראל - אליפות ישראל 2022, באתר www.tttm.co.il
↑  ניהול תחרויות טניס השולחן בישראל - אליפות ישראל 2021, באתר www.tttm.co.il
↑  ניהול תחרויות טניס השולחן בישראל - אליפות ישראל ה-65 בטניס שולחן 2019, באתר www.tttm.co.il
↑  ניהול תחרויות טניס השולחן בישראל - אליפות ישראל לשנת 2018 ה-64 בטניס שולחן, באתר www.tttm.co.il
↑  ניהול תחרויות טניס השולחן בישראל - אליפות ישראל לשנת 2017 ה-63 בטניס שולחן, באתר www.tttm.co.il
↑  ספי פסטרנק, טניס שולחן: יניב שרון ונטלי רובמן אלופי ישראל, באתר ynet, 28 באפריל 2016
↑  טניס השולחן - ישועה אלוף בטניס שולחן, הַבֹּקֶר, 24 באפריל 1960
טיבור הרשאני

| --- | --- |
אין תמונה חופשית
 לידה:  27 ביוני 1898 קאניז'ה, סרביה 
 פטירה:  19 בספטמבר 1954 (בגיל 56) פריז, צרפת 
 מוקד פעילות:  צרפת 
 סוגה:  מוזיקה קלאסית 
 שפה מועדפת:  צרפתית, הונגרית 
 כלי נגינה:  פסנתר 
 פרופיל ב-IMDb
 
טיבור הרשאני (במקור הֶסֶר, בהונגרית: Harsányi Tibor;‏ קאניז'ה, 27 ביוני 1898 – פריז, 19 בספטמבר 1954) היה מלחין ופסנתרן יהודי-הונגרי. כותב עשרות יצירות מוזיקליות מאופרות, בלט, מוזיקה קאמרית ועוד. הוא אחיו הקטן של מיקלוש הרשאני שנספה בשואה.
קריירה

הוא סיים את לימודיו באקדמיה למוזיקה ע"ש פרנץ ליסט בבודפשט בהדרכת המלחין ההונגרי הגדול זולטאן קודאי ולאחר מכן הופיע בוונציה, ברלין ואמסטרדם כפסנתרן, מנצח ומלחין. הוא התיישב באופן קבוע בפריז בשנת 1923, הוא היה חלק מקבוצת בית הספר של פריז לצד בוהוסלב מרטינו, אלכסנדר טנסמן, מרסל מיהלוביץ', אלכסנדר צ'רפנין, קונרד בק. לפעמים ערבוב של מקצבים מסונכרנים קרוב לג'אז עם פולקלור הונגרי, המוזיקה שלו, תמיד צבעונית, בכל זאת קשורה לצורה מסוימת של קלאסיציזם.
משפחתו

הטיבור הסר נולד במשפחה יהודית כבנם של שומה הסר (1858–1937 ושל לאורה ברוק (1865–1945). סבו וסבתו מצד אביו היו גרשון הסר ובורבלה (ברברה) גרונר, וסביו מצד אמו היו מור ברוק ובבטה אולמן.
ב-14 ביוני 1922 נשא לאישה את יולאן, בתם של בלה שומוג'י ושל פאני גרינוולד, בבודפשט. הם התגרשו ב-1929.
יצירותיו (חלקי) > אופרות

Illusion;
Les Invites 1928
יצירותיו (חלקי) > בלט

The Last Dream (החלום האחרון); שוטה רוסתוולי 1945 (עם הונגר וצ'רפנין);
יצירותיו (חלקי) > תזמורת

קנטטה לחג המולד 1939;
Suite;
Suite hongroise;
Ouverture symphonique;
Konzertstück, פסנתר ותזמורת;
La Joie de vivre, לתזמורת;
Divertimento No. 1, שני כינורת ותזמורת;
Aria es Rondo, צ'לו ותזמורת;
Divertimento No. 2, חצוצרה וכלי קשת;
L’Histoire du petit tailleur (החייט החכם), שבעה כלים וכלי הקשה
יצירותיו (חלקי) > מוזיקה קאמרית

שתי רביעיות כלי מיתר (1918, 1935);
שלישיית לפסנתר ;
קונצ'רטינו, פסנתר ורביעיית כלי קשת;
סונטות: כינור - פסנתר; צ'לו - פסנתר
יצירותיו (חלקי) > אחר

יצירות סולו לפסנתר;
שירים
הערות שוליים

↑  "Hesser Soma halotti bejegyzése a Budapest VI. kerületi polgári halotti akv. 476/1937. folyószáma alatt". נבדק ב-2019-10-21.
↑  "Bruck Laura halotti bejegyzése a Budapest VIII. kerületi polgári halotti akv. 205/1945. folyószáma alatt". נבדק ב-2019-10-21.
↑  "Házasságkötési bejegyzése a Budapest VII. kerületi polgári házassági akv. 976/1922. folyószáma alatt". נבדק ב-2019-10-21.
| --- | --- |
בקרת זהויות :  NLI: 987007262307905171  PLWABN: 9810685693205606  BNE: XX1479039  BnF: cb14800226b (data)  CiNii: DA11449622  GND: 124187536  ISNI: 0000 0000 8141 458X  LCCN: no89021462  MusicBrainz: ab522f8b-ba95-4ac2-b131-8fa5f2225a39  NKC: mzk2014804454  NTA: 140838201  SNAC: w6jq1gwv  SUDOC: 110455932  VIAF: 61812706   WorldCat (עם VIAF): 61812706
טרנס ופיליפ

משמאל לימין: טרנס ופיליפ
טֶרֶנס ופיליפ (באנגלית: Terrance and Phillip) הם דמויות חוזרות בסדרת הטלוויזיה "סאות' פארק". הם מהווים במשותף צמד קומי שמקורו בקנדה, ומדובבים בידי יוצרי הסדרה מאט סטון וטריי פארקר. תוכנית הטלוויזיה בכיכובם של טרנס ופיליפ היא האהובה ביותר על גיבורי "סאות' פארק": קייל, סטן, אריק וקני. הצמד מהווה מרכיב מרכזי בעלילותיהם של הסרט "סאות' פארק: גדול יותר, ארוך יותר ולא מצונזר" ושל מספר פרקים ב"סאות' פארק", בה נעשה בקביעות שימוש בצמד ככלי ליצירת סאטירה על הדעה הרווחת בציבור כלפי סטון ופארקר וכלפי הסדרה.
סקירה כללית

הצמד "טרנס ופיליפ" נוצר בעקבות האשמות רבות להן זכתה "סאות' פארק" על היותה סדרה המאוירת באופן דל שכל תוכנה הוא בדיחות הקשורות לנפיחות. יוצרי "סאות' פארק" החליטו להגיב על טענות אלה ביצירתם של טרנס ופיליפ, על מנת להדגים כיצד תוכנית שכולה הומור-נפיחות עלולה להיראות, כשהם מאיירים את הצמד באופן דל אף יותר מאשר הדמויות האחרות בסדרה.

גופה של כל דמות מלבד הראש מורכב ממרובעים בלבד כאשר האות הראשונה של שמה מתנוסס בחזית הגוף, וראשה בנוי מאליפסה חתוכה לשניים במקום בו אמור להיות הפה. חלקי האליפסה עולים מעלה ומטה כדי לדמות את תנועת השפתיים.
כבר בפרק הראשון ראשו של אייק ברופלובסקי, אחיו התינוק של קייל, עוצב בתבנית אליפטית זו. בפרקים הבאים נעשה שימוש בתבנית זו לשם איורו של כל אדם קנדי בסדרה, ובהמשך התברר כי גם אייק קנדי במוצאו. טרנס ופיליפ הם סטריאוטיפים מופרזים של האדם הקנדי, דבר שבא לידי ביטוי בין השאר במבטא קנדי כבד.
קיימות מספר הקבלות מכוונות בין טרנס ופיליפ לבין יוצרי "סאות' פארק", מאט סטון וטריי פארקר. "סאות' פארק: גדול יותר, ארוך יותר ולא מצונזר" כולל סצנה בה טרנס ופיליפ מתארחים בתוכנית האירוח של קונאן או'בריאן, בצוותא עם ברוק שילדס. זוהי פרודיה על התארחותם של סטון ופארקר בתוכניתו של אובראיין לצידה של שילדס. בנוסף, הזעם שמופנה כלפי טרנס ופיליפ מצידם של הורי הילדים על רקע יציאתו של סירטם "ישבנים בוערים", נכתב כסאטירה על הזעם שהופנה במציאות מצידם של הורים כלפי סטון ופארקר בעקבות יציאתו של "סאות' פארק: גדול יותר, ארוך יותר ולא מצונזר". דוגמה מאוחרת יותר היא הפרק "!Canada on Strike" בו התנגדו טרנס ופיליפ לשביתה הכללית שהוכרזה בקנדה, בהתייחסות להתנגדותם המוצהרת של סטון ופארקר לשביתת איגודי התסריטאים בארצות הברית ב-2007/2008.
הצמד אוזכר רבות בהקשר לסדרה "ביוויס ובאטהד", שסטון ופארקר הביעו בעבר את הערצתם אליה. בדומה לביוויס ובאטהד, תהילתם של טרנס ופיליפ באה להם כתוצאה משימוש בהומור בתי שימוש ובגסויות, ולצמדים יש מאפיינים משותפים בולטים נוספים כמו צבעי השיער, הצחוק הייחודי והישיבה המשותפת על הספה. בנוסף הושוו טרנס ופיליפ אל הצמד הקומי הקנדי ויין ושוסטר, בעיקר על רקע העובדה ששני הצמדים החלו את הקריירה במופע של אד סאליבן. בפרט, בתחילת דרכם התלבטו ויין ושוסטר אם אחד ממערכוניהם מתאים לקהל האמריקאי, בעוד שטרנס ופיליפ זכו לצחוק ראשון מקהל הצופים האמריקאי רק לאחר שפלטו בשוגג נפיחה לאחר סיום הופעתם (כפי שתואר בפרק "טרנס ופיליפ: מאחורי הכישלון").
הערות שוליים

↑  סאות' פארק מגיעה הביתה, באתר פסטיבל אומנויות הקומדיה האמריקאי
↑  מתוך הערות הרקע של מאט סטון וטריי פארקר לפרק "מוות"
| סאות' פארק |
| --- | --- | --- |
| יוצרים | טריי פארקר • מאט סטון |  |
| דמויות | סטן מארש • קייל ברופלובסקי • אריק קרטמן • קני מקורמיק • באטרס סטוץ' • שף • טרנס ופיליפ |  |
| מדבבים ראשיים | אייזק הייז • מרי קיי ברגמן • ורנון צ'אטמן • ג'ניפר האוול • מונה מרשל • טריי פארקר • מאט סטון • אלייזה שניידר • אפריל סטיוארט |  |
| מדיות נוספות בזיכיון | סאות' פארק: גדול יותר, ארוך יותר ולא מצונזר • ממלכת הדמיון • Chef Aid: The South Park Album • Chocolate Salty Balls • מהדורות ה-DVD |  |
קומדי סנטרל
טענת ברי

טענת בָּרִי בהלכה היהודית היא טענה בה אדם טוען טענה מסוימת מכיוון שהוא יודע בבירור שכך היה. לטענה כזו יש תוקף מיוחד, בין אם יש אדם המכחיש זאת, ובין אם לא. תוקפה של טענה זו דומה לטענת הקים לי.
בשונה מברי ושמא בה טענת הברי אין לה חשיבות כשלעצמה אלא רק מפני העדיפות שיש למי שטוען ברי על פני בעל הדין הטוען שמא, ולכן מועלת כמובן רק בדיני ממונות, יש לטענת ברי גם חשיבות עצמאית. ואז היא פועלת את פעולתה, למרות שגם בעל הדין השני הוא ברי כמותו.
לטענת הברי יש גם חשיבות מיוחדת באיסורין, בשונה מדיני ממונות.
טענת ברי בתפיסה

לפי שיטת התוספות, לתפיסה אין כל מעלה, אם היא לא בטענת ברי. כלומר: אדם התופס בחפץ, אך אין לו כל הסבר הגיוני למה החפץ מגיע לו ולא לאדם אחר, אין הוא חשוב למוחזק כלל.
נידון כזה הוא במסכת בבא מציעא כאשר אדם החליף פרה בחמור, ובשעת החליפין הפרה המליטה. השאלה המתעוררת היא היכן המליטה הפרה, האם ברשות המוכר או ברשות הלוקח. במקרה כזה, מכריעה הגמרא כי מי שמחזיק בחפץ, על השני להביא ראיה שהפרה שלו. על כך מקשה התוספות: הרי אין באחיזתו כל מעלה, שהרי חזקה כל מה שתחת יד אדם הרי הוא שלו אינה קיימת במקרה כזה, שמדובר בבהמות מהסוג שאין בהם חזקה זו על כך משיב התוספות, כי במקרה שיש דררא דממונא, והתופס בחפץ טוען ברי, הוא נחשב למוחזק, ואין להוציא מידו ללא ראיה.
בסוגיא של תקפו כהן, נפסק כי כאשר אדם מחזיק בחפץ מסוים, למרות שהוא מחזיק בו מספק שכן הוא המרא קמא - הבעלים הראשונים של החפץ, אין להוציא מידו ללא ראיה, ואם בעל הדין השני תפס ממנו לא ראיה, מוציאין מידו את החפץ. לפי שיטת התוספות, אם התופס תפס את החפץ בטענת ברי אין מוציאין מידו.
טענת ברי בתפיסה > טענת ברי למוחזק

בנוסף, טענת ברי מעניקה תוקף, לפי דעה אחת, גם למוחזק, כך שלמרות שסומכוס סובר שממון המוטל בספק חולקים במקרה של דררא דממונא בניגוד לחכמים שפוסקים המוציא מחבירו עליו הראיה, קיימת דעה בתלמוד שבמקרה שהטענות הם בברי מול ברי, מודה גם סומכוס שהדין הוא המוציא מחבירו עליו הראיה, ולא יחלוקו.
טענת ברי באיסורין

לפי שיטתו של רבינו יונה, יש לטענת ברי חשיבות מיוחדת גם באיסורים. ההוכחה היא מהסוגיא במסכת כתובות בה נידון אודות אשה פנויה שזנתה עם אדם, ולא ידוע אם מדובר בממזר או גוי שעל ידי ביאתו פסל אותה לכהן, או שמדובר ביהודי כשר. כאשר האשה אומרת שמדובר באדם כשר, פוסקים רבן גמליאל ורבי אליעזר שהיא דוברת אמת, מכוח טענת ברי.
במסכת כתובות, נידון בקשר לאדם שנשא אשה, ומצא כי איננה בתולה. הוא מסופק, האם היא זנתה תחתיו - לאחרי האירוסין, ואם כן היא נאסרת עליו, וכן אם היא זנתה, האם מדובר בזנות באונס שאינה אוסרת אישה על בעלה, או ברצון, וההלכה אומרת שאם יש ספק ספיקא - שני ספקות היא מותרת לו, אך באשת כהן שיש רק ספק אחד היא אסורה לו.
הרא"ש כותב בשם תלמידי רבינו יונה, שדין זה הוא כאשר האשה שותקת, אך אם היא אומרת שאינה אסורה לו, מכיוון שמעשה הזנות היה באונס, במקרה כזה נחשבים דבריה אמת. תלמידי רבינו יונה נימקו זאת בשם רבם, מכוח דין ברי ושמא. אך הרא"ש דוחה זאת מכל וכל, עד שהוא קובע כי ”טעו תלמידיו לכותבו בשמו, כי לא אמרה מעולם”. הרא"ש מסביר זאת, שהרי אנו פוסקים כשיטת רב נחמן שאין לטענת ברי ושמא מעלה כל שהיא כאשר היא נלחמת עם רוב או חזקה, כאשר הברי ושמא הוא לבדו ללא מיגו נוסף או חזקה. ומכיוון שכאן יש דין רוב האומר כי הזנות היה ברצון, אין לסמוך על הברי שלה האומר שהזנות היה באונס. הרא"ש מגיע למסקנה, כי רבינו יונה עצמו אמר דבר דומה, ומכאן טעותם; הוא פסק, שיש להאמין לאשה מכח טענת ברי, וכרבן גמליאל הסובר שלטענת ברי יש נאמנות, גם כשהיא ללא חזקה, כגון כשהזנות היה במקום שרוב האנשים היו פסולים, כך שאין לסמוך על החזקה, שהרי רוב וחזקה רוב עדיף.
האחרונים מסופקים האם טענת ברי זו היא מדין עדות, או מדין טענה.
הערות שוליים

↑  ראו בדברי הרא"ש, מסכת כתובות פרק ראשון סימן י"ח.
↑  ראו בהמשך הערך.
↑  תלמוד בבלי, מסכת בבא מציעא, דף ק', עמוד א'.
↑  ראו ערך.
↑  תלמוד בבלי, מסכת בבא מציעא, דף ב', עמוד ב'.
↑  תלמוד בבלי, מסכת כתובות, דף י"ג, עמוד א'.
↑  אם כי, הרבה מהראשונים סבורים שטענת הברי מועלת רק בצירוף חזקת הגוף המעמידה אותה על כשרותה.
↑  תלמוד בבלי, מסכת כתובות, דף ט', עמוד א'.
↑  שם פרק ב' סימן י"ח.
↑  ראו קובץ שיעורים חלק א' עמ' עה.
| המשפט העברי |
| --- | --- | --- |
| בית דין והדיינים | סמיכת זקנים • ערכאות של גויים • איגרות בית דין • איסור הטיית משפט • איסור שוחד • כבוד הבריות במשפט העברי |  |
| סדר הדין | לא תגורו מפני איש • בצדק תשפוט עמיתך • דרישה וחקירה • דין מרומה • אנן סהדי |  |
| תובע ונתבע | כתב סירוב • הודאת בעל דין |  |
| דיני ראיות | עדות • כיוון שהגיד שוב אינו חוזר ומגיד • עדים זוממים • פסולי עדות • לא תישא שמע שווא • אין עד נעשה דיין • נמצא אחד קרוב או פסול • שטר • סימנים • קול |  |
| דיני טענות | טענת ברי • ברי ושמא • ספק וודאי • קים לי • מרא קמא • כופר הכל • מודה במקצת • מיגו  • טענו חיטין והודה לו בשעורין • טוען וחוזר וטוען • הוחזק כפרן |  |
| פסק בית דין | הכרעת רוב בדיינים • המוציא מחברו עליו הראיה • יחלוקו • יהא מונח עד שיבוא אליהו • כל דאלים גבר • שודא דדייני • פשרה • עביד איניש דינא לנפשיה • הפקר בית דין הפקר • חזקת ממון • תפיסה • גוד או איגוד |  |
טנלי אולברייט

טנלי אולברייט (באנגלית: Tenley Albright; נולדה ב-18 ביולי 1935) היא מחליקה אמנותית בעברה ומנתחת אמריקאית. בשנת 1956, הייתה לאישה האמריקאית הראשונה שזכתה במדליית זהב אולימפית בענף החלקה אמנותית ליחידות באולימפיאדת קורטינה ד'אמפצו.
ביוגרפיה

אולברייט נולדה בניוטון (אנ') מסצ'וסטס, והחלה להחליק בילדותה. בגיל 11 לקתה במחלת שיתוק ילדים שהגבילה את תנועת גבה, רגליה וצווארה ואיימה על המשך פעילותה בהחלקה. בעצת רופאיה, המשיכה להחליק כדרך שיקום פזיותרפית, התחזקה ובגיל 13 כבר החלה להשתתף בתחרויות. בגיל 14 זכתה באליפות הנוער להחלקה של מזרח ארצות הברית.
קריירה

בשנת 1952, השתתפה באולימפיאדת אוסלו וזכתה במדליית כסף. בשנת 1953, החלה ללמוד במכללת רדקליף. באותה השנה, השתתפה באליפות העולם בהחלקה אמנותית על הקרח והייתה לאישה האמריקאית הראשונה לזכות במדליית זהב. שנה לאחר מכן, זכתה במדליית כסף באליפות זו, ובשנת 1955, זכתה בשנית באליפות העולם בהחלקה אמנותית. בשנת 1956, השתתפה באולימפיאדת קורטינה ד'אמפצו, אולם שבועיים לפני התחרות סבלה מפציעה: במהלך אימונים, להב המחליק השמאלי נתקע בחריץ בקרח וחתך את כף רגלה הימנית כמעט עד העצם. אביה, מנתח במקצועו, טס אליה ותפר את החתך שלה. ביום התחרות, אולבייט הצליחה להתחרות, זכתה במדליית זהב והייתה בכך לאישה האמריקאית הראשונה לזכות במדליית זהב אולימפית בענף החלקה אמנותית ליחידים.
בשנת 1956, פרשה אולברייט מספורט תחרותי. בשנת 1959, סיימה לימודי רפואה בבית הספר לרפואה של אוניברסיטת הרווארד והחלה לעסוק ברפואת ספורט. בשנת 1976, הייתה הרופאה הראשית של המשלחת האמריקאית לאולימפיאדת אינסברוק.
חיים אישיים

בשנת 1958 נישאה לג'רלד בלייקלי. לזוג שלושה ילדים.
הערות שוליים

1 2 3 4 5  ALBRIGHT, TENLEY, Edelson, Paula. A to Z of American Women in Sports. Infobase Publishing, 2014.
| --- | --- |
בקרת זהויות :  BnF: cb162962424 (data)  ISNI: 0000 0004 4250 9980  LCCN: n97857629  VIAF: 36215173   WorldCat (עם VIAF): 36215173
טניס נכים

משחק טניס בכיסאות גלגלים במסגרת טורניר וימבלדון לנכים, 2005
הספורטאי הצרפתי סטפן אודה על כיסא גלגלים שעוצב לטניסאי קטוע רגל
טניס בכיסאות גלגלים הוא ענף ספורט נכים, הדומה לטניס למעט היותו משוחק בידי שחקנים היושבים בכיסאות גלגלים.
טניס הנכים הוא אחד מענפי תחרויות המשחקים הפאראלימפיים ומשוחק גם במסגרת טורנירי גראנד סלאם. בטורנירים ישנה חלוקה למשחקי גברים ומשחקי נשים וחלוקה לרמות נכות: קלה וקשה (נקראת גם קוואד).
היסטוריה

בשנת 1976 נפצע בראד פארקס, אז פעלולן סקייטבורד בן 18, ונותר משותק. במהלך תקופת השיקום פגש את ג'ף מיננבארקר, שהיה אתלט נכה גם הוא, יחד החלו השניים לפתח את חוקי המשחק ולהפיצו. בשנת 1980 הוקמה בארצות הברית התאחדות טניס הנכים הלאומית (National Foundation of Wheelchair Tennis) בה כיהן פארקס כחבר בדירקטוריון. הם הקימו סבב של עשרה טורנירי טניס נכים ברחבי ארצות הברית הכולל גם את אליפות ארצות הברית הפתוחה בטניס בכיסאות גלגלים, בה התכבד פארקס להיות האלוף הראשון מבין 70 מתחרים.
בשנת 1986 שוחק לראשונה טורניר אליפות צרפת הפתוחה בכיסאות גלגלים ובשנת 1987 התקיים לראשונה טורניר במסגרת משחקי סטוק מנדוויל. בשנת 1992 התקיים לראשונה טורניר טניס הנכים לראשונה במסגרת המשחקים הפאראלימפיים במסגרת של ארבעה טורנירים (שני טורנירים לגברים – יחידים וזוגות, ושני טורנירי נשים – יחידים וזוגות) ובשנת 1994 התקיים לראשונה סבב המאסטרס בכיסאות גלגלים.
אסתר פרחיר, בין הטנסאיות החזקות בעולם זכתה ב-7 מדליות זהב אולימפיות.
ציוד

כיסאות הגלגלים המותאמים לטניס הם כיסאות גלגלים מונעים ידנית, השונים מכיסאות הגלגלים האחרים בעיקר בזווית שבין משטח כל גלגל לרצפה. דבר זה מקנה לכיסאות יציבות אך מאלץ אותם להיות רחבים יותר מכיסאות גלגלים רגילים. לכיסאות גלגלים אלה יש שלדה ייחודית והגלגלים הקטנים שלהם מצויים, האחד (או זוג כמעט צמוד) באמצע החזית הקדמית והשני באמצע החזית האחורית. גם תכונה זו מקנה להם יציבות.
ישראל בתחרויות

במאי 2023 בהדרכת עופרי לנקרי, העפילה נבחרת הקוואד (מגבלה קשה) בטניס כיסאות גלגלים לגמר אליפות העולם, המתקיימת בפורטוגל
הערות שוליים

↑  אברהם תשובה, ישראל בגמר אליפות העולם בטניס כיסאות גלגלים, באתר ynet, 4 במאי 2023
ערך זה הוא קצרמרבנושא טניס. אתם מוזמנים לתרום לוויקיפדיה ו.
טיבור דרי

| --- | --- |

 לידה:  18 באוקטובר 1894 בודפשט, האימפריה האוסטרו-הונגרית 
 פטירה:  18 באוגוסט 1977 (בגיל 82) בודפשט, הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 שפות היצירה:  הונגרית, צרפתית, איטלקית, ספרדית, גרמנית 
 תקופת הפעילות:  מ-1917 
 בן או בת זוג:  Paula Oravecz 
 פרסים והוקרה:  פרס קושוט (1948) 
 
לוח לזכרו
טִיבּוֹר דֵרִי (בהונגרית: Déry Tibor; ‏בודפשט, 18 באוקטובר 1894 – בודפשט, 18 באוגוסט 1977) היה משורר, מחזאי, מתרגם, מסאי וסופר הונגרי-יהודי חשוב, זוכה פרס קושוט (הפרס הממלכתי ההונגרי הגבוה ביותר המקביל לפרס ישראל).